'Small Talk' with 'Jay Lin' : 2019 TAIWAN LGBTQ+ FILM FESTIVAL
Channel: Documentary Club
Date: 2019-06-10

2019 TAIWAN LGBTQ+ FILM FESTIVAL IN BANGKOK 

เมื่อวันที่ 17 พฤษภาคม 2019 ไต้หวันได้ผ่านกฎหมายเพื่อความเท่าเทียมกันในการสมรส ทำให้ไต้หวันเป็นกลายเป็นประเทศแรกในเอเชียที่ยอมรับการแต่งงานระหว่างเพศเดียวกัน

ในไต้หวันภาพยนตร์เป็นสื่อที่แสดงให้เห็นความหลากหลายและความยอมรับในผู้คนที่มีความแตกต่าง "เทศกาลภาพยนตร์ LGBTQ+ ไต้หวัน 2019" จะพาผู้ชมชาวไทยมาสัมผัสภาพยนตร์ที่มีมุมมองน่าสนใจเกี่ยวกับเรื่องเพศ พร้อมพูดคุยกับแขกสุดพิเศษที่บินตรงมาจากไต้หวัน ได้แก่ เจย์ ลิน (ผู้บริหารของ Portico Media หนึ่งในผู้ให้บริการสตรีมมิ่งมุ่งเน้นภาพยนตร์ LGBT ที่ใหญ่ที่สุดในโลก รวมถึงเป็นเป็นหนึ่งในคุณพ่อสองคนของลูกๆ) และ ไฉ้หมิงเหลียง หนึ่งในผู้กำกับที่โด่งดังที่สุดของไต้หวัน ซึ่งจะมาพูดคุยกันเกี่ยวกับภาพยนตร์ของเขา และเส้นทางการต่อสู้เพื่อสิทธิทางเพศของไต้หวันอีกด้วย

"เทศกาลภาพยนตร์ LGBTQ+ ไต้หวัน 2019" จัดขึ้นที่กรุงเทพฯ โดยมีภาพยนตร์ดังนี้

- เปิดเทศกาลด้วย Small Talk ภาพยนตร์สารคดีที่บันทึกบทสนทนาในครอบครัวอันสุดแสนจะส่วนตัวระหว่างผู้กำกับผู้เป็นลูกสาวและแม่ที่เป็นหญิงรักหญิง ภาพยนตร์เรื่องนี้ได้รับรางวัล Teddy Awards จากเบอร์ลิน ซึ่งเป็นรางวัลที่มอบให้กับภาพยนตร์ LGBT โดยเฉพาะ (หลังฉาย พูดคุยกับ เจย์ ลิน แลกเปลี่ยนประเด็นเกี่ยวกับกฎหมายการแต่งงานเพศเดียวกันของไต้หวันและชีวิตส่วนตัวของเขาในการสร้างครอบครัวกับคู่ชีวิตด้วยความช่วยเหลือของแม่อุ้มบุญ)


เทศกาลภาพยนตร์ LGBTQ+ ไต้หวัน 2019 ได้รับการคัดสรรโดย Yen Lin Chen ด้วยความสนับสนุนจากกระทรวงวัฒนธรรมไต้หวัน, Documentary Club และสมาคมฝรั่งเศสกรุงเทพฯ ขอเชิญชวนผู้ชมชาวไทยมาร่วมกันสัมผัสวัฒนธรรมและมุมมองทางเพศอันหลากหลายของไต้หวันผ่านสื่อภาพยนตร์ไปพร้อมๆกัน